Съдържание

# Сричкопренасяне

Задава настройките за автоматично сричкопренасяне за отделни абзаци.

За достъп до тази команда...

#### От страничната лента:

Изберете Свойства - Абзац - Сричкопренасяне.

Сричкопренасяне

Панелът „Абзац“ в страничната лента задава сричкопренасяне само за отделни абзаци. Използвайте диалога Изливане на текст, за да настроите сричкопренасянето за документ или стил, или диалога Сричкопренасяне, за да пренасяте отделни думи.

## Сричкопренасяне

Щракнете върху иконата „Сричкопренасяне“, за да превключите автоматичното сричкопренасяне. Когато тази настройка е активна, LibreOffice Writer автоматично вмъква необходимите позиции за пренасяне в абзаците.

Сричкопренасяне

Когато сричкопренасянето е включено, са достъпни допълнителни настройки за него. Използвайте ги, за да настройвате позициите за пренасяне.

## Сричкопренасяне между ГЛАВНИ БУКВИ

Сричкопренасяне на думи, изписани изцяло с главни букви, например инициализми.

Сричкопренасяне между ГЛАВНИ БУКВИ

## Пренасяне в последната дума от абзац

Сричкопренасяне на последната дума от абзаците. Деактивирането на тази функция предотвратява създаването на почти празни редове, съдържащи само половин дума.

Пренасяне в последната дума от абзац

## Пренасяне в последния пълен ред на абзац

Изчистете отметката от това поле, за да предотвратите пренасянето в последния пълен ред от абзац. Пренасяната дума се премества на следващия ред, ако има достатъчно място за нея. В резултат последният ред на абзаца става по-дълъг, което намалява празното място между абзаците.

Пренасяне в последния пълен ред на абзац

## Пренасяне между колони

Премахнете избора от тази икона, за да изключите пренасянето на думи между колони, свързани рамки или страници. Пренасяният ред се премества изцяло в следващата колона, рамка или страница.

Пренасяне между колони

## Пренасяне между страници

Премахнете избора от тази икона, за да изключите пренасянето на думи между страници. Пренасяният ред се премества изцяло на следващата страница.

Пренасяне между страници

## Пренасяне между двойки съседни страници

Премахнете избора от тази икона, за да предотвратите пренасянето на думи в края на двойка съседни страници (едновременно видими за читателя). Пренасяният ред се премества в следващата двойка съседни страници.

Пренасяне между двойки съседни страници

## В края на реда

Въведете минималния брой знаци, които трябва да останат на края на реда, преди да се вмъкне тире за пренос.

## В началото на реда

Въведете минималния брой знаци, които трябва да се пренесат в началото на реда след тирето.

## Последователни редове

Въведете максималния брой последователни редове, които могат да бъдат пренесяни.

## Част от сложна дума

Задайте 3 (или повече) знака, за да се подобри сричкопренасянето в датски, нидерландски, немски, унгарски, норвежки и шведски, като се предпочита пренасяне между съставките на сложната дума вместо разделяне на втората (третата и т.н.) основа точно след първите ѝ 2 знака.

## Дължина на думите

Въведете минималната дължина в знаци на думите, които може да бъдат пренасяни.

## Зона за сричкопренасяне

Зоната за сричкопренасяне дефинира максималното празно пространство, разрешено в края на реда (или добавяно в двустранно подравнени редове), преди Writer да се опита да пренесе следващата дума, за да подобри разредката. По-голяма зона за сричкопренасяне води до по-неравна дясна граница на текста, понеже по-рядко се пренасят думи. По-малка зона за сричкопренасяне означава по-гладка дясна граница, защото повече думи се пренасят, за да се запълни пространството. За да намалите сричкопренасянето, въведете дължината на зоната за сричкопренасяне.

За да зададете зона за пренасяне в последния ред на двойките съседни страници, въведете дължината ѝ. Тази зона подобрява четливостта при обръщане на страница. Избирането на стойност, четири пъти по-голяма от размера на шрифта, предотвратява пренасянето на думи с дължина до 7 – 8 букви. Така се избягва и разделянето на по-дълги думи след първите им 4 – 5 букви или по-рано. Ако зададете 0, в края на двойка страници ще се прилага настройката за зона в края на страница.

Теми, свързани с показаната

Сричкопренасяне

Предотвратяване на сричкопренасянето на специфични думи

Сричкопренасяне

Изливане на текста

Абзац

Моля, подкрепете ни!